Але чаму менавіта “вясёлыя карцінкі”? Можа, “ногі” іх яшчэ растуць і з часоў вучобы Палiводы ў кансерваторыі, дзе ён складаў музычныя пародыі, гумарыў у фартэпіянным дуэце з Васілём Раінчыкам над вядомымі творамі ды кампазітарамі?.. З дапамогай такіх малюнкаў Ігар аднойчы прызнаўся ў каханні Валянціне, пакаяўся перад ёй... А вось з тым, што на Палiводу аказаў істотны ўплыў Херлуф Бідструп, дацкi мастак-карыкатурыст, яна не зусім згодная: маўляў, так, сярод іншых, не больш.